CELEX: 62012TN0079
Language: fi
Date: 2012-02-15 00:00:00
Title: Asia T-79/12: Kanne 15.2.2012 — Cisco Systems ja Messagenet v. komissio

14.4.2012   
            
            
               FI
            
            
               Euroopan unionin virallinen lehti
            
            
               C 109/31
            
         Kanne 15.2.2012 — Cisco Systems ja Messagenet v. komissio
   (Asia T-79/12)
   2012/C 109/62
   Oikeudenkäyntikieli: englanti
   
      Asianosaiset
   
   
      Kantajat: Cisco Systems (San José, Yhdysvallat) ja Messagenet SpA (Milano, Italia) (edustajat: asianajajat L. Ortiz Blanco, J. Buendía Sierra, A. Lamadrid de Pablo ja K. Jörgens)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 7.10.2011 tekemän päätöksen K(2011) 7279 lopullinen (EUVL C 341, 22.11.2011, s. 2), joka koskee Microsoft Corporationin ja Skype Sarl:n välisen ilmoitetun keskittymän vastustamatta jättämistä ja sen toteamista yhteismarkkinoille soveltuvaksi (asia COMP/M.6281), sillä perusteella, että asetuksen (EY) N:o 139/2004 (nk. EY:n sulautuma-asetus) (1) 2 ja 6 artiklaa on rikottu tai vaihtoehtoisesti SEUT 296 artiklaa on tulkittu
            
         
               —
            
            
               velvoittaa vastaajan vastaamaan omista oikeudenkäyntikuluistaan sekä korvaamaan kantajille tästä kanteesta aiheutuvat kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu väitteeseen siitä, että
               
                           —
                        
                        
                           Euroopan komissio on tehnyt ilmeisen arviointivirheen katsoessaan, ettei keskittymällä olisi horisontaalisia kilpailunvastaisia vaikutuksia yhdistettyjen viestintäpalvelujen kuluttajamarkkinoilla. Kantajat korostavat tältä osin sitä, että keskittymä johtaa yli 80 prosentin yhteiseen markkinaosuuteen kapeimmilla mahdollisilla päätöksessä tarkastelluilla markkinoilla (kuluttajille suunnatut videopuhelupalvelut Windows-pohjaisella tietokoneella). Niiden voimakkaiden verkostovaikutusten yhdistelmä, joka liittyy suurimpaan käyttöliittymien määrään, ja sulauttavan yhtiön täysi hallinta Windows-käyttöjärjestelmään nähden vahvistavat määräävää asemaa ja poistavat kaikki yllykkeet, joita sulautuvalla yhtiöllä voisi olla siltä osin kuin on kyse yhteentoimivuuden tarjoamisesta kilpailevien tuotteiden kanssa
                        
                     
         
               2)
            
            
               Toinen kanneperuste, joka perustuu väitteeseen siitä, että
               
                           —
                        
                        
                           Euroopan komissio teki ilmeisen arviointivirheen myös katsoessaan, ettei keskittymällä selvästikään olisi kilpailunvastaisia vaikutuksia viestintäalan yhteisillä yritysmarkkinoilla. Kantajat korostavat tältä osin, että kun otetaan huomioon kuluttajille suunnattujen yhdistettyjen viestintäpalvelujen kasvava suosio, yritysasiakkaat haluavat olla yhteydessä kuluttajiin käyttäen kuluttajille tarkoitettuja yhdistetyn viestinnän välineitä. Laajentamalla kuluttajille suunnattujen yhdistettyjen viestintäpalvelujen asiakaspohjaa sulauttavalle yhtiölle syntyvät sekä lisääntynyt kyky että yllykkeet estää yhteentoimivuus kilpailevien yrityksille suunnattujen tuotteiden kanssa. Tätä poissulkevaa vaikutusta vahvistaa entisestään se jo olemassa oleva johtava/määräävä asema, joka kyseisellä yhtiöllä jo on oheismarkkinoilla, kuten käyttöjärjestelmien ja liitännäisten yrityksille suunnattujen sovellusten, kuten Office ja Outlook, markkinoilla. Kanteen kohteena oleva päätös on erityisesti ristiriidassa Euroopan komission ja Euroopan unionin tuomioistuimen ratkaisukäytännön kanssa siltä osin kuin on kyse IT-markkinoiden verkostovaikutusten merkityksestä ja tarpeesta varmistaa yhteentoimivuus kuluttajien tosiasiallisten valinnanmahdollisuuksien säilyttämiseksi tällaisten verkostovaikutusten olleessa kyseessä
                        
                     
         
               3)
            
            
               Kolmas kanneperuste, joka perustuu toissijaiseen väitteeseen siitä, että
               
                           —
                        
                        
                           Euroopan komissio on laiminlyönyt velvollisuutensa perustella riittävästi sen, miksi se on hyväksynyt keskittymän ensimmäisessä vaiheessa ottamatta huomioon sitä, että osapuolten sitoumukset olivat tarpeen.
                        
                     
         
      (1)  EUVL L 24, 29.1.2004, s. 1.